
Ministru kabineta rīkojums Nr. 809
Rīgā 2023. gada 28. novembrī (prot. Nr. 59 15. §)
Par nekustamā īpašuma ''Mežrozes'' daļas Inčukalna pagastā, Siguldas novadā, pirkšanu valsts galvenā autoceļa A2 ''Rīga–Sigulda–Igaunijas robeža (Veclaicene)'' pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma ''Mežrozes'' (nekustamā īpašuma kadastra Nr. 8064 003 0249) sastāvā esošās zemes vienības (zemes vienības kadastra apzīmējums 8064 003 0249) daļu 0,0565 ha platībā (pēc kadastrālās uzmērīšanas platība var tikt precizēta) Inčukalna pagastā, Siguldas novadā, kas nepieciešama valsts galvenā autoceļa A2 ''Rīga–Sigulda–Igaunijas robeža (Veclaicene)'' posma 39,40.–46,10. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

